ഫേസ്ബുക്ക് പേരു മാറ്റുന്നു, പുതിയ നീക്കം ഇന്ത്യയടക്കമുള്ള രാജ്യങ്ങളിലെ നിയമക്കുരുക്കില് നിന്ന് രക്ഷപ്പെടാനെന്ന് സൂചന കാലിഫോര്ണിയ: സാമൂഹിക മാദ്ധ്യമ ഭീമനായ ഫേസ്ബുക്ക് പേര് മാറ്റാന് ആലോചിക്കുന്നതായി റിപ്പോര്ട്ട്. ഈ മാസം 28ന് കമ്ബനിയുടെ വാര്ഷിക കോണ്ഫറന്സ് നടക്കുന്നുണ്ട്. അതില് വച്ച് ഫേസ്ബുക്ക് സി ഇ ഒ മാര്ക്ക് സുക്കര്ബര്ഗ് പേര് മാറ്റുന്നതുമായി ബന്ധപ്പെട്ടുള്ള വിശദവിവരങ്ങള് അറിയിക്കുമെന്ന് അടുത്ത വൃത്തങ്ങള് മാദ്ധ്യമങ്ങളോട് പറഞ്ഞു. വാര്ഷിക കോണ്ഫറന്സിനു ശേഷം അധികം വൈകാതെ തന്നെ കമ്ബനി പുതിയ പേര് സ്വീകരിച്ചേക്കുമെന്നാണ് വിലയിരുത്തല്. അതേസമയം പേര് മാറ്റവുമായി ബന്ധപ്പെട്ട വാര്ത്തകള് വെറും ഊഹാപോഹങ്ങള് മാത്രമാണെന്ന് ഫേസ്ബുക്ക് ഔദ്യോഗികമായി പ്രതികരിച്ചു. ഇന്ത്യയും അമേരിക്കയുമടക്കമുള്ള ലോകരാജ്യങ്ങള് ഫേസ്ബുക്കിന്റെ സ്വകാര്യത അടക്കമുള്ള പല നയങ്ങള്ക്കെതിരെയും പരസ്യമായി രംഗത്തു വന്നിരുന്നു. യു എസ് കോണ്ഗ്രസില് ഇരു പാര്ട്ടികളും രാഷ്ട്രീയ ഭേദമില്ലാതെയാണ് ഫേസ്ബുക്കിന്റെ പല പ്രവര്ത്തനങ്ങള്ക്കെതിരെയുമുള്ള തങ്ങളുടെ എതിര്പ്പ് വ്യക്തമാക്കിയത്. പുതിയ പേര് സ്വീകരിച്ച് റീബ്രാന്ഡ് ചെയ്യുന്നതോടെ നിലവിലെ പ്രവര്ത്തനങ്ങള് വികസിപ്പിക്കാന് ഉള്ള നിയമപരമായ തടസ്സങ്ങള് ഒഴിവായിക്കിട്ടുമെന്ന് ഫേസ്ബുക്ക് കരുതുന്നു. ഫേസ്ബുക്ക് ആപ്പിനു പുറമേ ഇന്സ്റ്റാഗ്രാം, വാട്സാപ്പ് എന്നീ സാമൂഹിക മാദ്ധ്യമങ്ങളും ഫേസ്ബുക്ക് എന്ന കമ്ബനിക്ക് കീഴിലാണ് വരുന്നത്. ഈ മൂന്ന് ആപ്പിനെയും ഒരൊറ്റ കമ്ബനിക്ക് കീഴില് കൊണ്ടുവന്ന് റീബ്രാന്ഡ് ചെയ്യാനാണ് പേരുമാറ്റം കൊണ്ട് ഫേസ്ബുക്ക് ഉദ്ദേശിക്കുന്നത്. സിലിക്കണ് വാലി കേന്ദ്രീകരിച്ച് പ്രവര്ത്തിക്കുന്ന കമ്ബനികള് പേരു മാറ്റുന്നത് പുതിയ കാര്യമല്ല. 2015ല് തങ്ങളുടെ പ്രവര്ത്തനങ്ങള് വികസിപ്പിക്കുന്നതില് കുറച്ച് പ്രശ്നങ്ങള് നേരിട്ടപ്പോള് ആല്ഫബറ്റ് ഇന്ക് എന്ന പുതിയ കമ്ബനി ഗൂഗിള് രൂപീകരിച്ചിരുന്നു. വെര്ച്ച്വല് റിയാലിറ്റി, ഓഗ്മെന്റ് റിയാലിറ്റി എന്നീ നൂതന സാങ്കേതിക വിദ്യകളുടെ പ്രവര്ത്തനങ്ങള്ക്ക് വേണ്ടി വന് തുകകള് ഫേസ്ബുക്ക് ഇപ്പോള് തന്നെ നിക്ഷേപിച്ചിട്ടുണ്ട്. അവയെല്ലാം ഈ പുതിയ കമ്ബനിക്കു കീഴില് വരാനാണ് സാദ്ധ്യത.